- I ettertid kan vi kanskje ta litt selvkritikk på prosessen rundt Vy, men man får ikke all verden for 280 millioner kroner i dag, sier konsernsjef Geir Isaksen.

Helt siden begynnelsen av mars har politiet forsøkt å finne ut av hvem som slengte inn en flaske med et narkotisk stoff i buret til Julius i Dyreparken i Kristiansand.

Nå har de fått svaret.

– Vi leide inn selskapet Snøhetta i forbindelse med at vi ønsket å bytte ut NSB-navnet. Jeg har forstått det slik at Snøhetta slet i den kreative prosessen og ville ha inspirasjon. Da kom sjimpanse i narkorus opp som et alternativ. Dette ble blant annet benyttet da Statoil byttet navn til Equinor, sier Isaksen.

Konsulentene skal ha blandet lut, GHB, Petterøes 3 og noen gamle sokker i en Cola-flaske, og slengt det inn til Julius.

Deretter tok de frem notatblokkene og lot ting skje.

– Navnet Vy kom til allerede etter fem minutter. Det visuelle uttrykket skal ha tatt noe lenger tid, opplyser Isaksen.

Norges statsbaner heter altså fra nå av Vy, men konsernsjefen forteller at NSB-navnet fortsatt vil brukes når det gjelder klagetelefonen.

– Der vil vi bare forandre telefonnummer.

– Som blir?

– 95399456329376456389045445376390995653455437300202937.